趙汝騰，字茂實。號庸齋。福州人也。宋宗室，太宗皇帝七世孫。理宗朝寶慶二年進士。知溫州、婺州。後任禮部尚書兼給事中，兼修國史、實錄院修撰。薦衢人徐霖爲著作郎，霖行事乖謬，汝騰自求去。景定二年，卒。有《庸齋集》六卷，《四庫全書》錄之。行於世。汝騰在朝，多有規諫。嘗謂理宗曰：「陛下有用君子之名，無用君子之實。」